**Županija: SPLITSKO – DALMATINSKA**

**Ustanova: DJEČJI VRTIĆ MRVICA**

**Adresa: 21400 SUPETAR, P. JAKŠIĆA 3**

**Tel/fax: 021/630-080**

**E mail: djecji.vrtic.mrvica@st.t-com.hr**

**Matični broj: 01374265**

**OIB: 30026358790**

**GODIŠNJI PLAN I PROGRAM ODGOJNO OBRAZOVNOG RADA**

**DJEČJEG VRTIĆA ˝MRVICA˝ ZA PEDAGOŠKU GODINU 2020./2021.**

Ravnateljica:

Irena Caglević

U Supetru, 24. rujna 2020. god.

KLASA: 400-01/20-01/03

URBROJ: 2104/01-05-01-20-1

* **NAŠA MISIJA:**

**Dječji vrtić Mrvica je ustanova za rani odgoj i obrazovanje. Kroz provedbu različitih programa utemeljenih na humanističko razvojnom pristupu usmjereni smo na poštivanju dječjih prava, uvažavanju individualnih potreba djece, te razvoju potencijala svakog pojedinog djeteta. Suradnjom s roditeljima, želimo pružiti podršku obitelji djeteta te omogućiti djetetu cjeloviti rast i razvoj kako u vrtiću tako i kod kuće. Njegujemo suradnju sa bližom i širom društvenom sredinom, te na taj način doprinosimo razvoju društvene zajednice. Poštujući različitosti i identitet mjesta u kojem živimo želimo zajedno s djecom graditi vlastiti identitet koji će polaziti od poštivanja individualnih karakteristika svakog pojedinca u ustanovi.**

* **NAŠA VIZIJA:**

**Vrtić kao mjesto rasta i razvoja svakog pojedinca u poticajnom okruženju, u kojem djeca rado žele boraviti.**



Temeljem članka 21. Zakona o predškolskom odgoju i obrazovanju Dječji vrtić ˝Mrvica˝ obavlja djelatnost na temelju godišnjeg plana i programa rada koji se donosi za pedagošku godinu koja traje od 1. rujna 2020. do 31. kolovoza 2021. godine.

SADRŽAJ:

1. PODACI O USTANOVI
2. USTROJSTVO RADA
3. MATERIJALNI UVJETI
4. NJEGA I SKRB ZA TJELESNI RAST I ZDRAVLJE DJECE
5. ODGOJNO-OBRAZOVNI RAD
6. STRUČNO USAVRŠAVANJE ODGOJNIH DJELATNIKA
7. SURADNJA S RODITELJIMA
8. SURADNJA S DRUŠTVENIM ČIMBENICIMA
9. PLAN I PROGRAM RADA RAVNATELJICE I ČLANOVA

STRUČNOG TIMA:

1. PROGRAM RADA RAVNATELJICE
2. PROGRAM RADA STRUČNOG SURADNIKA PEDAGOGA
3. **PODACI O USTANOVI**

Naziv ustanove: **Dječji vrtić Mrvica**

Adresa ustanove: **21400 Supetar, Petra Jakšića 3**

Tel/fax: **021-630-080**

E mail adresa: [**djecji.vrtic.mrvica@st.t-com.hr**](mailto:djecji.vrtic.mrvica@st.t-com.hr)

Matični broj: **1374265**

OIB: **30026358790**

Žiro račun: **2330003-1100108056**

Ravnateljica: **Irena Caglević, stručni prvostupnik predškolskog odgoja**

Ustanova je pod ovim nazivom upisana u sudski registar Trgovačkog suda u Splitu – i djeluje od **19. svibnja 1998. godine.**

Osnivači ustanove: **GRAD SUPETAR i OPĆINA NEREŽIŠĆA**

U sastavu ustanove djeluju:

1. **DJEČJI VRTIĆ SUPETAR**
2. **DJEČJI VRTIĆ NEREŽIŠĆA**

**Sredine u kojima vrtići djeluju:**

**Ad.1.- Supetar** – gradić koji se nalazi na sjevernoj obali otoka Brača nasuprot regionalnog središta – grada Splita na obali. Danas je turizam glavna privredna grana u Supetru, a pored turizma tradicionalno je bavljenje starosjedioca ribarstvom i pomorstvom. Velik značaj još uvijek ima i stočarstvo i poljodjelstvo.

**Ad. 2.- Nerežišća** – mjesto koje je smješteno na vijencu bračke visoravni i uz rub najprostranijeg polja na otoku. Nekada je to bila bračka metropola od 1.000. do Napoleonova vremena). Stanovništvo se najviše bavi stočarstvom, ratarstvom i kamenarstvom.

* **FINANCIRANJE I URAVLJANJE DJEČJIM VRTIĆEM:**

Temeljem Zakona o predškolskom odgoju i naobrazbi (NN br. 94/13), te međusobnim sporazumom osnivači – Grad Supetar i Općina Nerežišća osiguravaju sredstva za plaće djelatnika, investicijsko održavanje i opremu objekta na način da svatko osigura sredstva za vrtić na svom području. ( Rebalans za 2020. godinu i Financijski plan za 2021. godinu biti će priloženi po njihovoj izradbi i donošenju krajem 2020. godine)

Ove je godine Grad Supetar, koristeći svoja ulaganja, te sredstva iz EU fondova, krenuo u energetsku obnovu zgrade Dječjeg vrtića u Supetru. U rujnu 2020. godine završili su radovi te su djeca krenula u novoobnovljenu zgradu dječjeg vrtića. Također, zahvaljujući sredstvima iz Europskog socijalnog fonda osigurana su sredstva za produljeni, odnosno smjenski rad vrtića. Vrtić je otvoren za roditelje od 6.00 do 21.00 sati, s tim da dijete može boraviti u ustanovi maksimalno deset sati, u vremenu koje se unaprijed dogovori s upravom vrtića. Rad se i dalje odvija prema postojećim programima, ali je ponuđen roditeljima i produljeni rad vrtića od 8:00-18:00 sati i smjenski rad- na tjedne od 6:00-16:00 ili od 10:00 do 20:00 sati.

Upravno vijeće Dječjeg vrtića Mrvica broji sedam članova. Sjednice UV-a bit će sazivane po potrebi, a zaključci sa sjednica uputit će se i Upravi Grada Supetra, te Općini Nerežišća. Svi zajedno ćemo nastojati izvršavati postavljene zadaće na najbolji mogući način.

Sa Gradom Supetrom, osobito Gradonačelnicom, te Općinom Nerežišća nastojat ćemo kao i do sada održavati dobru suradnju, te zajednički rješavati eventualne probleme.

1. **USTROJSTVO RADA**

Upise djece u 2020./21. pedagošku godinu oglasili smo u lipnju 2020. godine, te smo zaprimili za JASLICE četrdeset (40) zahtjeva, za VRTIĆKI BORAVAK (za upis u objekt Dječjeg vrtića Supetar) jedanaest (11) zahtjeva, a za KRAĆI VRTIĆKI BORAVAK (za upis u objekt Dječjeg vrtića Nerežišća) osam (8) zahtjeva.

Komisija za upis djece u Dječji vrtić Mrvicu za 2020./21. pedagošku godinu razmotrila je sve zahtjeve i pregledala svu priloženu dokumentaciju, te je temeljem raspoloživih slobodnih mjesta u oba objekta, prihvatila zahtjeve za upis 25 djece u jaslički program, 10 u vrtićki program, te 8 djece u objekt na području Općine Nerežišća.

Nakon provedene procedure upisa oformili smo skupine na slijedeći način:

Dječji vrtić Supetar

JASLIČNE SKUPINE:

1. skupina ( od 1 do 3 godine) – 14 djece

2. skupina ( od 1 do 3 godine) – 14 djece

3. skupina ( 1 -3 godine života) - 15 djece

4. skupina ( 3. Godina života ) - 15 djece

UKUPNO: 58 djece

SKUPINA DESETOSATNOG VRTIĆNOG BORAVKA:

-1. skupina (od 3 god do polaska u školu): 22 djece

-2. skupina ( u 3. godini do polaska u školu) 23 djece

-3. skupina: (u 3. godini do polaska u školu) 23 djece

-4. skupina (u 3. godini do polaska u školu) 23 djece

- 5. skupina ( u 4. Godini do polaska u školu) 23 djece

UKUPNO: 114 djece

- 1 SKUPINA PETOSATNOG VRTIĆNOG BORAVKA

1. skupina (od 3 god do polaska u školu): 16 djece

UKUPNO: 16 djece :

U K U P N O U DV-u U SUPETRU: 188 DJECE

Dječji vrtić Nerežišća

**1. mješovita dobna skupina petosatnog boravka: 20 djece**

**- program predškole 8**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**S V E U K U P N O: 216 DJECE**

**U provedbi plana i programa ustanove za ovu pedagošku godinu planirani su slijedeći djelatnici:**

- ravnatelj 1 djelatnica

-pedagog 1 djelatnica

-psiholog…………………………………….1 djelatnica na pola radnog vremena

- odgojitelj ili med. sestra 23 djelatnice

- zdravstvena voditeljica 1 djelatnica

- računovođa 1 djelatnica

-administrativni radnik 1 djelatnica

- kuharica 1 djelatnica

- pomoć. u kuhinji 1 djelatnica

- domar – ložač 1 djelatnik

- pomoćnica – spremačica 11 djelatnica

-pomoćnik za njegu i skrb 1 djelatnica

## U K U P N O:: 44 djelatnika

Od ovog broja 41 djelatnik je uposleno u matičnom Dječjem vrtiću u Supetru, a tri djelatnice su uposlene u područnom Dječjem vrtiću u Nerežišćima, s tim da ravnatelj, pedagog, računovođa, domar, zdravstvena voditeljica i psiholog u dijelu radnog vremena obavljaju i zadatke vezane za područni dječji vrtić.

Radno vrijeme:

U dječjem vrtiću u Supetru rad s djecom odvija se u vremenu od 6:00 do 16:00 sati što zadovoljava većinu zaposlenih roditelja, dok je radno vrijeme dječjeg vrtića u Nerežišćima od 8:00 do 13:00 sati. Od prošle pedagoške godine roditeljima smo uz suglasnost Ministarstva znanosti i obrazovanja ponudili smjenski rad (6:00-16:00 i 10:00-20:00 sati) i produljeni rad vrtića (8:00-18:00sati). Što se tiče rada tijekom srpnja i kolovoza u dječjem vrtiću Nerežišća će se ispitati potreba boravka djece, te će se rad organizirati u dogovoru s roditeljima, a ukoliko potrebe budu male – tim roditeljima će se ponuditi da djecu mogu dovoditi u matični dječji vrtić u Supetru gdje je rad organiziran prema broju djece.

Odgojno-obrazovni djelatnici (odgojitelji i medicinske sestre) koji rade neposredno u odgojnim skupinama, rade 27,5 sati tjedno u direktnom kontaktu s djecom u skupinama, a ostalo radno vrijeme – do 40-satne radne obveze obavljaju ostale zadaće vezane uz svoje djelatno mjesto: priprema prostora i poticaja, suradnja i savjetodavni rad sa roditeljima, stručnim suradnicima, odgojiteljima iz ostalih skupinama, ravnateljicom i drugim društvenim čimbenicima iz svog neposrednog okruženja i šire, rade na stručnom usavršavanju (individualnom i skupnom), te planiraju, programiraju i vrednuju rad.

Djelatnici će koristi godišnje odmore tijekom srpnja i kolovoza kada se u DV-u Supetru organiziraju dežurstva, iako moram napomenuti da je sve veći interes i potreba za boravkom djece u vrtiću i tijekom ljeta (zbog sezonskih poslova), te se ne uspiju godišnji odmori realizirati u cijelosti u tijeku ljetnih mjeseci.

1. **MATERIJALNI UVJETI**

* **Potrebiti radovi glede investicijskog održavanja objekta**

**Dječji vrtić u Supetru** je samostalni objekt, namjenski građen, u uporabi je od 1985. godine. Budući su ulaganja u popravke i obnovu objekta godinama bila zanemariva, objekt je u došao u vrlo derutno stanje što je iziskivalo znatnija materijalna ulaganja, kako bi se sanirali glavni nedostaci.

U periodu od 2000. do 2009. godine zahvaljujući angažmanu rukovodstva i djelatnika ustanove, te većem razumijevanju Uprave Grada, a vjerojatno i boljoj financijskoj situaciji u Gradu Supetru u ustanovi su se obavili neki veći zahvati u dijelu investicijskog ulaganja što je navedeno u prijašnjim planovima i izvješćima.

Dolaskom Gradonačelnice Ivane Marković (2013. godine) potaknulo se ulaganje u objekt dječjeg vrtića u Supetru, pa je izvršeno niz radnji koje će pridonijeti boljim uvjetima rada u vrtiću.

Naime, izvršena je uknjižba zgrade, izrađen je projekt nadogradnje dječjeg vrtića te projekt energetske obnove postojećeg objekta čija je realizacija završena ove pedagoške godine. Energetska obnova Dječjeg vrtića Mrvica iznosila je 6 186 333,88 kuna.

U listopadu 2019. godine završeni su radovi na novom skupinama u područnom objektu na adresi Petra Jakšića 17, te po dobivanju rješenja o radu u promijenjenim uvjetima MZO objekt je otvorio svoja vrata na sveopće zadovoljstvo roditelja, djece i djelatnika Dječjeg vrtića Mrvica- Supetar.

Projekt uređenja dječjeg dvorišta – igrališta je realiziran na zadovoljstvo gradskih struktura, djelatnika vrtića, roditelja, a ponajviše djece koja u ovom prostoru borave gotovo svakog dana. Odgojitelji u suradnji sa stručnim timom smišljaju različite sadržaje rada u vanjskom prostoru kako bi obogatili rad na tom planu.

Veselimo se završetku ovog projekta, te ove godine planiramo opremanje vrtića sa dodatnim didaktičkim materijalima, senzornim elementima i opremanju dvorane s kutkom za tjelesni razvoj i istraživački centar.

U planu je još i rješenje problema prilaza vrtiću vozilima, te bi se uredio parking i ogradio prostor vrtića. Grad Supetar pokazuje veliki interes za rad vrtiće na obostrano zadovoljstvo roditelja i djelatnika dječjeg vrtića.

**Područni Dječji vrtić u Nerežišćima**

Moram istaknuti da iako je prostor DV Nerežišća nov u novoobnovljenoj školskoj zgradi postoje neki nedostaci koje bi trebalo ukloniti. Naš domar je već krenuo sa planom uklanjanja tih nedostataka i vršenju potrebnih popravaka.

Pedagoške godine 2017./2018. OŠ Supetar je u suradnji s Općinom Nerežišća prije početka ove pedagoške godine obojala i popravila ogradu na školskom dvorištu koje koriste i vrtićka djeca, također je postavljena nova umjetna trava na školskom igralištu i šljunak oko vanjskih sprava za igranje djece vrtićke dobi.

2019. godine u suradnji s Općinom Nerežišća uredilo se i opremilo dječje igralište. Naš domar redovito radi na održavanju objekta. U suradnji s Općinom nerežišća a u cilju zadovoljavanja epidemioloških mjera ove se godine uredio dodatak skupini kako bi djeca mogla nesmetano polaziti program predškole. Općina Nerežišća je od strane dječjeg vrtića obaviještena o povećanju broja novorođene djece s područja Općine Nerežišća te sve većeg zahtjeva za Upisom u dječji vrtić, cilj nam je omogućiti i roditeljima s područja Općine Nerežišća boravak u jasličkom programu kao i desetosatni vrtićki program, te se nadamo da će se i to uskoro realizirati.

**Naravno, moram istaknuti da će se navedeni radovi obavljati onom dinamikom i u onom obimu, prema tome s koliko sredstava budemo raspolagali za ovu namjenu.**

Što se tiče **opreme (namještaja)** sve skupine su u sva tri objekta dobro opremljene, te je oprema sada funkcionalnija i prilagođena zadovoljavanju potreba djece. Ove godine ćemo dvoranu dječjeg vrtića opremiti potrebnim namještajem kako bi se moglo koristiti i u terminima kada nemamo organizirane predstave. U planu je da se dvorana koristi za tjelesno vježbanje kada nam vremenske prilike ne dopuštaju boravak na otvorenom, te će također jedan dio sale biti uređen kao veliki istraživači centar i senzorni kutak. Na taj način će djeca iz različitih skupina moći boraviti zajedno i u dogovoru sa odgojiteljima raditi na unaprjeđivanju rada s djecom, polazeći pritom od dječjih interesa.

* **Nabava i dopuna didaktike i potrošnog materijala, te stručne literature**

Zadnjih nekoliko godina i na ovom planu se situacija poboljšala. Nabavili smo didaktička sredstva za rad s djecom u skupinama i nastojimo ih stalno dopunjavati i povećavati, jer i ona pridonose boljoj kvaliteti odgojno obrazovnog rada..

I nadalje ćemo nastojati iznalaziti mogućnosti za nabavu didaktičkog i potrošnog materijala za rad s djecom. Pokušat ćemo što više materijala pribaviti i za rad s djecom s posebnim potrebama, kao i za rad s djecom školskim obveznicima u čemu će nam pomoći i sredstva koja dobijemo od Ministarstva odgoja i obrazovanja. Također ćemo kupiti određene rekvizite za igru djeci u vanjskom prostoru.

Prošle pedagoške godine osposobili smo senzorno-motorički centar u prostoriji kod logopeda, koji će njoj uvelike pomoći u radu, također će biti dostupan svoj djeci iz vrtiće koja će dolaziti u prostoriju u dogovoru sa svojim odgojiteljima te će pomoćnici za rad i njegu djece biti u mogućnosti u toj prostoriji organizirati dodatni individualni rad s djecom s poteškoćama u razvoju. U planu je i oformljivanje istraživačkog centra, za koji se nadamo da će produbiti i suradnju između pojedinih skupina, te će ga koristiti sva djeca u dogovoru sa odgojiteljima. Uz pomoć tog centra kao i s nabavljenom opremom za izvođenje tjelesnih aktivnosti u zatvorenom i otvorenom prostoru, planira se organizirati rad s djecom kod koje je prepoznata darovitost, u čemu će nam dodatno pomoći zapošljavanje psihologa.

Kao i dosad nabavit će se sva potrebita, nužna literatura i periodika kako bi se djelatnici informirali o svim novijim dostignućima u predškolskom odgoju i srodnim područjima, te poticati odgojno-obrazovne djelatnike da što više koriste istu i nove spoznaje primjenjuju u svakodnevnom radu.

1. **SKRB ZA TJELESNI RAST I ZDRAVLJE DJECE,**

**TE ZA NJIHOVU SIGURNOST**

**Potrebno je:**

1. **Provoditi mjere za očuvanje i unapređenje djetetovog zdravlja:**

* Voditi računa da prehrana djece bude prema važećim standardima i propisima, te zadovoljavati specifične prehrambene potrebe djece.
* Provođenje HACCP sustava u kuhinji.
* Kod djece primjenjivati igre koje se odnose na svladavanje vještina nužnih za konzumiranje jela, svladavanje prirodnih oblika kretanja i stvaranja higijenskih navika.
* Razvijati ovladavanje vještinama neophodnim za svlačenje i oblačenje, te usvajanje važnih pravila ponašanja i komunikacije.
* Što češće boraviti s djecom na zraku, bilo u vrtićkom dvorištu ili van kruga vrtića
* Skrbiti se o poštivanju dnevnog ritma dana djece.
* Sustavno provođenje zdravstvenog odgoja djece u svim skupinama, uključujući zdravstvenu edukaciju odgojitelja i roditelja.
* Identifikacija djece s posebnim potrebama ( teškoće u razvoju , darovitost)- putem inicijalnih razgovora s roditeljima kod upisa djece i kroz prikupljanje podataka prilikom boravka djece u vrtiću.

1. **Osigurati sigurno i poželjno okruženje i ozračje u ustanovi**
2. **Osigurati fizičke mjere zaštite (sigurnost okruženja):**

* unapređenje materijalnih uvjeta unutarnjeg i vanjskog prostora
* unapređenje organizacijskih uvjeta
* korištenje svih ljudskih resursa za povećanje nadzora nad sigurnošću okruženja

1. **Psihosocijalne mjere zaštite – sigurnost ozračja**

* primjerena komunikacija i interakcija odgojitelja s djecom
* podržavajući postupci i poruke odgojitelja
* zajednički utvrđena grupna pravila

1. **Aktivnosti samozaštite i samo očuvanja djeteta:**

* razvoj pozitivne afirmacije
* razvoj emocionalne inteligencije
* razvoj socijalne kompetencije
* razvoj komunikacijskih vještina
* prevencija rizičnog ponašanja

1. **ODGOJNO – OBRAZOVNI RAD**

**Cilj rada***: U planiranju odgojno obrazovnog rada cilj nam je zadovoljiti sve djetetove potrebe, te stvoriti pozitivno okruženje za potpun i skladan razvoj djetetove osobnosti , te doprinositi kvaliteti odrastanja u vrtiću i kod kuće putem suradnje s roditeljima. Osigurati uvijete koji jamče razvoj svih djetetovih sposobnosti i osiguravaju jednake mogućnosti svoj djeci. Imajući na umu da je krajnji cilj cjeloviti razvoj djeteta usmjeriti ćemo se*

*prema osiguranju dobrobiti za dijete.*

*Osiguranje dobrobiti je multidimenzionalni, interaktivni, dinamični i kontekstualni proces kojim se integrira zdravo i uspješno individualno funkcioniranje te pozitivni socijalni odnosi u kvalitetnom okruženju vrtića. (NKRPOO, str. 24)*

*Bitni zadaci odgojno obrazovnog rada prema Nacionalnom Kurikuluma za rani i predškolski odgoj i obrazovanje uključuju osobnu, emocionalnu i tjelesnu, obrazovnu i socijalnu dobrobit djeteta.*

Bitni zadaci odgojno obrazovnog rada na nivou ustanove:

1. **Uspostavljanje socioemocionalne veze sa svakim pojedinim djetetom, te poticati dijete na socioemocionalni razvoj te razvoj samostalnosti:**

* Upoznavanje navika , osobina i potreba djeteta.
* Pomoć pri svladavanju adaptacijskih problema djece.
* Prevladavanje neugodnih emocija uznemirenosti, strah i poticanje ugodnih emocionalnih stanja u skupini.
* Razvoj svijesti o vlastitoj ličnosti.
* Stjecanje pouzdanja u vlastite aktivnosti, poticanje osjećaja prihvaćenosti.
* Razvoj kontrole osjećaja i njegovog izražavanja.
* Razvijati samostalnost u jelu, kontroli fizioloških potreba, održavanju osobne higijene, svlačenje i oblačenje, uočavanje i snalaženje u različitim situacijama, te pripremi predmeta za svoje aktivnosti.

1. **Razvijati sposobnosti slušanja, doživljavanja i razumijevanja govora:**

* Sposobnost slobodnog, spontanog komuniciranja- pretežno verbalnog: opisivanje, objašnjavanje, prepričavanje.
* Poticati pristojno i prijateljsko komuniciranje među djecom i odgojiteljima: pozdrav, hvala, molim, izvoli i oprosti.
* Izražavanje i stvaranje, korištenje raznih izraza: dramskog, likovnog, lutkarskog, glazbenog i dr.

1. **Praćenje, promatranje i razumijevanje djece, dokumentiranje aktivnosti i individualizirano planiranje kako bi se unaprijedila odgojno obrazovna praksa:**

* Praćenje i promatranje djece prilikom raznih aktivnosti, te dokumentiranje uočenog kako bi se bolje razumjelo dijete-način na koji uči, razumijevanje interesa, kompetencija, mogućnosti i dr., te prepoznavanje posebnih potreba pojedine djece. Sve u cilju bolje organizacije rada u skupini.
* Svakodnevno vođenje evidencije o djeci i pedagoške dokumentacije za svu djecu i za svako pojedino dijete.
* Izrada individualnih razvojnih mapa svakog djeteta.
* Timska planiranja u suradnji s odgojiteljima iz ostalih skupina-aktivi odgojitelja.
* Korištenje dokumentacije za kontinuirano propitivanje kvalitete okruženja za učenje, te modificiranje složenosti ponuđenih materijala i aktivnosti u centrima.
* Dokumentiranje projekata skupine i prezentacija istog na odgojiteljskom vijeću.
* Rano otkrivanje djece s posebnim potrebama ( teškoće u razvoju i darovito), te bilježenje i praćenje s ciljem što boljeg planiranja i osiguravanja individualnog rada.

1. **Organizacija prostorno-materijalnog i socijalnog okruženja skupina i zajedničkih prostorija.**

* Mijenjati i strukturirati prostor skupina tijekom godine na centre aktivnosti prema interesima djece.
* Planirati i donositi poticajne materijale u skupini koje će poticati djecu putem materijala na suradničko učenje, otkrivanje problema, istraživanje i konstruiranje znanja i razumijevanja.
* Ispitati potrebe djece za popodnevnim odmorom, planirati poticaje i aktivnosti za djecu koja nemaju potrebe za spavanjem.
* Stvaranje suradničkog ozračja, poštivanje i uvažavanje različitosti i uspostavljanje partnerskih odnosa između sudionika odgojno obrazovnog procesa (dijete-dijete, odrasli-odrasli, odrasli-dijete).
* Uređenje zajedničkog prostora i info panoa kako bi se stvorila topla i zanimljiva atmosfera bliska djeci i odraslima. Želimo stvoriti vrtić koji pruža podršku obiteljima i u koji djeca rado žele doći i boraviti.

1. **Ostvarivanje i njegovanje što bolje suradnje s roditeljima kao ravnopravnim partnerima u odgojno-obrazovnom procesu:**

* Upoznati roditelje s odgojno-obrazovnim radom u vrtiću i skupini, te omogućavanje roditeljima aktivno sudjelovanje u planiranju i provođenju raznih aktivnosti u skupini.
* Razmjena informacija s roditeljima kako bi se što bolje upoznale potrebe djeteta. Individualnim razgovorima informirati roditelje o napretku djeteta (korištenje individualnih razvojnih mapa), stvoriti međusobno povjerenje odgojitelj-roditelj kako bi se osigurali optimalni uvjeti za uspješan rast i cjelovit razvoj.
* Prihvaćanje roditelja kao suradnika i partnera u procjenjivanju uspješnosti rada s djecom.
* Organizacijom raznih druženja, putujućom bilježnicom, radionicama za djecu i roditelje približiti rad ustanove roditeljima i podići suradnju s roditeljima na još veći nivo

1. **Zadovoljavanje elementarnih potreba za kretanjem i igrom, te poticanje razvoja motoričkih sposobnosti i navika zdravog života u vanjskom prostoru vrtića:**

* Planirati i provoditi različite sportske aktivnosti na vanjskom prostoru i to svaki dan.
* Promišljati, planirati i osigurati različite materijale i igre na vanjskom prostoru vrtića sa ciljem što raznovrsnijeg izražavanja i istraživanja.
* Omogućiti djeci što više prostora za razvoj prirodnih oblika kretanja (puzanje, hodanje, trčanje, penjanje, provlačenje…) kako unutar skupine, tako i na dvorištu.
* Organizirati s djecom razne tradicionalne igre na otvorenom, približiti djeci kulturnu Baštinu svog kraja, te pritom zadovoljiti potrebe djece za kretanjem i igrom.

1. **Rad s predškolcima:**

* Planirati cjelovito(tematski, projektno) pritom uvažavajući individualne i razvojne mogućnosti djece.
* Planiranje materijala i aktivnosti koje omogućavaju nesmetanu komunikaciju s vršnjacima i odraslima ( suradnja, razgovori, rasprave, razmijene znanja i mišljenja….) s ciljem poticanja razvoja socijalnih kompetencija.
* Razvijanje predčitalačkih i grafomotoričkih vježbi.
* Osigurati uvijete i materijale koji će djecu poticati na istraživanje, razvoj kritičkog mišljenja, kreativnosti, te samoiniciranog učenja.
* Poticati suradnju sa osnovnom školom, organizirati posjete i komunikaciju s učiteljicama kako bi se djeci olakšao prijelaz vrtić-škola.

Kroz razne aktivnosti, situacijski pristup i svakodnevni rad s djecom poštujući humanistički pristup predškolskom odgoju i djetetove potrebe stvarat ćemo povoljnije uvijete za cjelovit razvoj, tako da djelujemo na sva razvojna područja.

Nastavit ćemo s radom na različitim projektima koji su zasnovani na dječjim interesima, što garantira motivaciju i uspješno učenje, uvažavajući pri tom razvojni pristup koji osigurava temelj kojim se postiže razumijevanje i poštivanje prirodnog razvoja djeteta. Projekte ćemo planirati i realizirati prema interesima djece i epidemiološkoj situaciji. Takvim pristupom nastojat ćemo da djeca:

* budu aktivna kroz igru i tako neprestano usvajaju nove informacije o svijetu
* napreduju kroz predvidive stupnjeve razvoja
* emocionalno i spoznajno se razvijaju u socijalnoj interakciji s drugima
* budu jedinstveni, te se razvijaju različitim tempom.

U svom radu poštivati ćemo temeljne vrijednosti odgoja i obrazovanja djece rane i predškolske dobi, koristeći Nacionalni kurikulum za rani i predškolski odgoj i obrazovanje. Elementi iz različitih pedagoških koncepcija koristiti će nam da obogatimo svoj rad i pridonesemo što svestranijem razvoju svakog pojedinog djeteta (Waldorf pedagogija, Montessori pedagogija, Reggio pedagogija, Program Korak po korak, sigurnosni i preventivni program u vrtiću i sl.) Poradit ćemo na osiguranju i unapređivanju kvalitete rada u ustanovi različitim načinima rada koji će pridonijeti boljoj klimi u ustanovi.

Nastojati ćemo djeci približiti tradicionalne vrijednosti i običaje našega kraja kroz proslave i obilježavanja raznih blagdana, te potičući aktivnosti vezane za baštinu otoka Brača, kao i hrvatsku kulturnu baštinu. Uključivat ćemo se u projekte koje provodi lokalna zajednica u kojoj se vrtići nalaze. Tim i sličnim oblicima rada utjecat ćemo na razvijanje dječje svjesnosti o važnosti očuvanja okoliša, tradicije i općenito vrijednosti koje su nam ostavili naši stari.

Kroz razne aktive odgojitelja, sastanke odgojiteljskih vijeća, svakodnevnom komunikacijom, te suradnjom s roditeljima i stručnim timom vrednovat ćemo rad svih skupina u cilju što boljeg unapređenja prakse.

1. **STRUČNO USAVRŠAVANJE ODGOJNIH DJELATNIKA**

Kroz ovu pedagošku godinu planiramo i dalje intenzivno raditi na stručnom jačanju odgajatelja, ravnatelja, logopeda i pedagoga za samostalnu i kompetentnu prezentaciju vlastitih postignuća u odgojno-obrazovnom radu, preuzeti odgovornost za poboljšanje kvalitete rada cijelog vrtića, te razvijati introspekciju i konstruktivnu kritiku vlastitog rada, ali i rada cijelog tima u svrhu poboljšanja odgojno-obrazovnog rada.

Odgojno-obrazovni djelatnici pri izvođenju odgojno-obrazovnog rada, osobito putem različitih projekata, uče o temi koja će se istraživati. Također praćenjem djece stječu uvid u to kako djeca razmišljaju, na koji način uče, što zapažaju i kako se izražavaju različitim medijima.

Svaki djelatnik provodi svoje individualno usavršavanje kroz svakodnevno pripremanje za rad, te kroz sagledavanje i vrednovanje odgojne prakse. Za unapređivanje kvalitete odgojno-obrazovne prakse kao i stručne kompetencije odgojiteljica potrebno je kontinuirano mijenjati temeljnu filozofiju i profesionalnu svijest kako bi maksimalno slijedili humanističku orijentaciju u neposrednom radu s djecom.

Odgojno-obrazovni djelatnici se u svom radu služe novijim dostignućima u predškolskom odgoju putem pedagoške periodike i seminara, ali također i proučavanjem stručne literature koja je svim djelatnicima dostupna, te se uz postojeću stalno nabavlja i novija literatura

Odgojitelji će i ove radne godine u skladu s temeljnom ulogom predškolskog odgoja i obrazovanja nastojati stvarati uvjete za cjelovit razvoj osobnosti djeteta, te doprinositi kvaliteti odrastanja i, posredno, kvaliteti obiteljskog života, što je u osnovi i okosnica nacionalnog kurikuluma za predškolski odgoj, te će svojim radom nastojati ostvariti očekivana postignuća djece – da budu pripremljena za uključivanje u obvezno školovanje, što podrazumijeva da su stekli dovoljno komunikacijskih, socijalnih i motoričkih umijeća, te čuvstvenu zrelost za sudjelovanje u školskim djelatnostima.

Kojim će stručnim usavršavanjima prisustvovati zavisi o interesima svakog pojedinog odgojitelja, epidemiološkoj situaciji u Hrvatskoj, ali i o odgojnoj skupini i planovima koje odgojitelj želi postići u svom radu s djecom ove pedagoške godine. Polazeći od interesa djece i u svrhu zadovoljavanja njihov dobrobiti te postizanja kvalitetnog rasta i razvoja djece, u slučaju nepovoljne epidemiološke situacije i zatvaranja vrtića organizirati će se virtualni vrtić. Pokušati će se na taj način pružiti djeci i roditeljima podrška te omogućiti djeci priliku za razvojem i u drugačijim uvjetima.

I ovu ćemo pedagošku godinu kao i dosada raditi na grupnim oblicima stručnog usavršavanja-

stručni aktivi, radionice, radni dogovori i timovi. Grupne oblike stručnog usavršavanja planiramo ostvariti kroz zajedničko istraživanje, otkrivanje, proučavanje, učenje kroz rasprave, refleksije i analize potkrijepljene novim spoznajama, te stručne radionice koje će organizirati i provoditi stručni suradnici i odgojitelji vrtića. Također planiramo pozvati stručnjake iz raznih područja za održavanje radionica i predavanja u samom vrtiću.

Stručno usavršavanje u ustanovi temeljit će se na stalnom timskom radu stručnih djelatnika koji će i dalje omogućavati :

* uvjete za kontinuirano propitivanje i ponovno razmatranje temeljnih stavova stručnih djelatnika
* istraživanje vlastite prakse, vrednovanje i samovrednovanje
* zajedničke refleksije vlastitog stanja odgojno-obrazovne prakse i samorefleksija vlastitih postignuća u okviru postojeće odgojno-obrazovne prakse
* stvaranje kvalitetnog ozračja zajedništva i suradništva

Odgojitelje će se poticati da prisustvuju stručnim skupovima, seminarima i savjetovanjima, te da sudionici istih izvijeste ostale djelatnike o naučenom. Stručni djelatnici uključivat će se u stručna usavršavanja u organizaciji AZOO-a prema katalogu stručnog usavršavanja sukladno interesu, kao i ostalim ponuđenim predavanjima iz područja predškolskog odgoja i obrazovanja.

Nastaviti ćemo sa radom na novim, te produbiti stare projekte. Svaka će odgojna skupina istaknuti jedan segment rada na kojem će temeljitije raditi ove godine naravno u suradnji s ostalim kolegama i stručnim timom, te će na stručnim skupovima prezentirati svoj rad.

I dalje ćemo pružati podršku studentima predškolskog odgoja, te im omogućiti vršenje pedagoške prakse u našoj ustanovi. Poštujući mjere HZJZ i naputke MZO. Podržat ćemo i odgojitelje koji žele nastaviti studij predškolskog odgoja, te im izaći u susret, koliko praksa, dopušta kako bi mogli podići svoje znanje i stručnu spremu na višu razinu. Poticati ćemo djelatnike na nastavak studija kako bi odgojitelji imali što više znanja koji mogu upotrijebiti u radu s djecom ali i u kontaktu s roditeljima, kolegicama i stručnim suradnicima.

Nadalje kroz ovu pedagošku godinu želimo ostvariti suradnju sa ostalim vrtićima otoka Brača, organizirajući edukacije u našoj ustanovi, kako bi odgojitelji mogli stjecati nova znanja, a pritom i razmjenjivati iskustva iz prakse. Ove smo godine ostvarili suradnju s Udrugom za djecu s poteškoćama u razvoju ˝Brački pupoljci˝ te ćemo prisustvovati raznim radionicama i predavanjima u njihovoj organizaciji.

1. **SURADNJA S RODITELJIMA**

U humanističkoj odgojnoj koncepciji i kurikulumu, institucijski kontekst, a s time i suradnja s roditeljima bitan je čimbenik. Svjesni smo da će poticajno okruženje uvelike ovisiti o uspješnosti komunikacije i suradnje između odgojnih djelatnika i roditelja. Ne zaboravimo da je obitelj temelj društva, te da roditelji uživaju status prvih i glavnih odgojitelja djece, a uzajamnost između vrtića i roditeljskog doma odražava međusobno poštivanje i zajedništvo.

Predškolski odgoj ne počinje u vrtiću; vrtić je nadogradnja na prvotni odnos između djeteta i obitelji, te se zato roditelji moraju što više uključivati u sudjelovanje kroz sve vidove programa. Potrebno je poraditi na što aktivnijem sudjelovanju obitelji u dječjem vrtiću.

Zato je bitno:

* pružiti roditeljima pomoć pri svladavanju adaptacijskih problema djece i njihovo uključivanje u odgojno obrazovni proces
* upoznati roditelje s elementima programskog usmjerenja, koncepcijom predškolskog odgoja, te pojedinim projektima koji će se provoditi u odgojnim skupinama
* što češće provoditi individualne i grupne kontakte s roditeljima (glede različitih problema, ponašanja djece, dogovora u svezi što boljeg zadovoljavanja dječjih potreba, rješavanja problema djece s posebnim potrebama u razvoju i sl.)
* informiranje roditelja o uzrocima i obilježjima promjena izvršenih na razini vrtića i odgojnih skupina
* uključivanje roditelja u aktivnosti putem kojih se nastoje poboljšati uvjeti rada i življenja u dječjim vrtićima – npr. uređenju interijera i eksterijera zgrada.
* neposredno uključivanje roditelja u odgojno obrazovni proces i pojedine aktivnosti s djecom: šetnje, izleti, posjeti različitim ustanovama i radnim mjestima,tematske večeri, sportske aktivnosti za djecu i roditelje.
* zajedničko kreiranje i realizacija programa pri obilježavanju blagdana i svetkovina, te nastavku projekta koje se odnose na upoznavanje našeg zavičaja i razvijanju ljubavi prema njemu
* organiziranje roditeljskih sastanaka s aktualnom pedagoškom i zdravstvenom problematikom ( ovu pedagošku godinu stavili bi naglasak na ranu dijagnostiku djece s posebnim potrebama)
* jačati zajedničku suodgovornost za razvoj djeteta i zadovoljavanje njegovih potreba i interesa, te ostvarivanje njegovih prava.

Budući da odgojitelji i roditelji dijele odgovornost zajedničkog rada moraju razviti suradnički odnos. Temelj dobrog odnosa je: komunikacija, međusobno poštivanje, prihvaćanje razlika i uvažavanje interesa djece. Također će biti potrebno i razvijanje novih vještina i prakse da bi se uspostavilo kvalitetno međusobno djelovanje odgojitelja i roditelja.

Ove godine planiramo, ako nam to epidemiološka situacija dozvoli, osim kroz radionice i sastanke s roditeljima, suradnju ostvarivati i kroz razna druženja s roditeljima i djecom organizirajući tematske večeri- ˝Noć društvenih igara˝, ˝Noć matematike˝ te raznim sportskim druženjima.

Cilj nam je uspostaviti takvu suradnju gdje će odgojitelji i roditelji biti partneri, imati suradnički odnos i kroz međusobno informiranje i razumijevanje graditi odnos povjerenja i spremnost kvalitetnim promjenama.

1. **SURADNJA S DRUGIM USTANOVAMA**

Provodit ćemo različite oblike suradnje kako bismo realizirali planirani program rada s djecom. S tim u svezi surađivat ćemo s stručnim i društvenim čimbenicima iz neposrednog okruženja vrtića i šire. Osobito ćemo nastaviti i produbljivati suradnju s:

**1. OSNOVNOM ŠKOLOM** - prilikom upisa djece u prvi razred - prijenos informacija o djeci koja su boravila u vrtićima, osobito o djeci s posebnim potrebama, suradnja s psihologom i pedijatrom prilikom ispitivanja zrelosti djece za polazak u osnovnu školu, organiziranje zajedničkih priredaba i izložaba, te posjeta djece predškolaca osnovnoj školi – u sklopu što bolje pripreme djece za polazak u prvi razred. Dogovarat ćemo međusobna druženja odgojitelja i učitelja kako bi prijelaz djece iz vrtića u školu bio što lakši, te kako bi se kroz tu suradnju poboljšao rad sa djecom svih dobnih skupina.

**2. CRKVENIM INSTITUCIJAMA** – pri obilježavanju blagdana i drugih svečanosti ( sv. Nikole, sv. Lucije, Božića, Uskrsa, Poklada, Obilježavanje dana Sv. Petra-zaštitnika grada Supetra, te Sv. Margarite- zaštitnice Općine Nerežišća - ˝FJERE˝, Dan majki i dr.)

**3. SREDNJOM ŠKOLOM «BRAČ»** - kroz razne posjete učenika SŠ Brač našoj djeci u vrtić, na danima otvorenih vrata, organiziranjem zajedničkih priredaba i izložaba.

**4. ZDRAVSTVENIM DJELATNICIMA** – prilikom pregleda djece, zdravstvene edukacije o aktualnim temama, poduzimanju određenih mjera pri suzbijanju nekih bolesti. Također i sa ZZJZ pri periodičnim pregledima djelatnika, pri ispitivanju kakvoće namirnica, sanitarnim pregledima, u slučaju pojave nekih bolesti kod djece i sl. Čestom suradnjom zdravstvene voditeljice i pedijatrice kako bismo poboljšali zdravstvenu zaštitu djece u dječjem vrtiću, kao i razgovorima s epidemiologom u svrhu što kvalitetnijeg zadovoljavanja mjera HZJZ.

**5. ZAST-om –** pri ispitivanju postrojenja, instalacija, praćenju opasnosti na radu

**6. KNJIŽNICOM** – glede nabavke literature, posjeta djece ovoj ustanovi (osobito u mjesecu knjige) i izložbama koje se ondje održavaju i sl.

**7. KAZALIŠTIMA I KINIMA–** u okviru organiziranja predstava za djecu (Gradsko kazalište mladih – Split, Kazalište ˝Licem u lice˝ Split, Kazalište ˝Bumerang˝, ˝Produkcija Z˝, Kazalište ˝Suncokret˝, Kinom u Supetru i dr.)

**8. RAZLIČITIM DRUGIM USTANOVAMA U NAŠOJ SREDINI** – posjeti djece glede upoznavanja različitih djelatnosti kojima se ljudi bave u našem zavičaju.

**9. OSNIVAČIMA USTANOVE** – Upravom Grada Supetra i Općine Nerežišća – čestim kontaktima uspostaviti odnose koji će pripomoći u provođenju našeg programa na zadovoljstvo svih sudionika.

**10. KŠR ARBUN-** kroz suradnju i upoznavanju djece s radom kluba i očuvanjem priobalnog i morskog krajolika našeg otoka.

**11. DVD SUPETAR-** kroz suradnju na vježbama evakuacije i u educiranju djece o važnosti njihovog posla.

**12. ŽUPANIJSKOM ISPOSTAVOM UREDA ZA PROSVJETU** – pri organiziranju i učestvovanju u različitim manifestacijama ( Dani predškolskog odgoja i dr.), pomoć pri rješavanju vitalnih problema u ustanovi, pružanju financijske pomoći za uređenje objekata i nabavi opreme.

**13. AGENCIJOM ZA ODGOJ I OBRAZOVANJE** – po potrebi upoznavanje kompetentnih ljudi s problemima u ustanovi koje nije moguće riješiti isključivo na lokalnoj razini.

**14. FILOZOFSKIM FAKULTETOM SPLIT-**  kod poticanja odgojitelja na nastavak studija, prisustvovanju radionicama i zajedničkim sastancima.

**15. MINISTARSTVOM ZNANOSTI OBRAZOVANJA I SPORTA –** kroz primanje raznih informacija, dostave traženih podataka, sufinanciranja pojedinih stavki, te traženje pojedinih savjeta i razrješavanje problema ukoliko se pojave.

**16. OSTALIM VRTIĆIMA NA PODRUČJU OTOKA BRAČA, ALI I SPLITSKO-DALMATINSKE ŽUPANIJE-** pri organizaciji i prisustvovanju raznim seminarima i predavanjima, zajedničkim druženjem djelatnika te razmjenom iskustava.

1. **PLAN I PROGRAM RADA RAVNATELJICE I ČLANOVA STRUČNOG TIMA**
2. **PROGRAM RADA RAVNATELJICE**

Ravnatelj je osoba koja je odgovorna za veći dio ozračja u ustanovi. Dobrom organizacijom rada, potičući suradnju među odgojiteljima, roditeljima i ostalim djelatnicima i pružajući podršku istim utječe na stvaranje pozitivnije klime u ustanovi. Ravnatelj je odgovoran da rad vrtića prati i poštuje sve državne pedagoške standarde, te da se razvija i prati sve novine na području predškolskog odgoja. Ravnateljeva je dužnost poticati pozitivan rad odgojitelja koji poštuje djetetove potrebe i želje, te ga potiče na rad i učenje.

**ZADAĆE RAVNATELJA:**

* **U odnosu na dijete:**
* Djelovati na kvalitetnom ustrojstvu rada vrtića radi zadovoljavanja dječjih razvojnih potreba.
* Pravodobno reagirati na povredu prava djeteta, odgojitelja ili bilo kojeg zaposlenika vrtića.
* Osigurati mjere zdravstvene zaštite, unapređivati kvalitetu rada stručnih radnika - omogućiti funkcionalno i fleksibilno korištenje prostora u vrtiću.
* **U odnosu na roditelje:**
* Osigurati zadovoljavanje interesa i potreba roditelja, te praćenje i napredovanje djece.
* Ustrojavanje skupnih roditeljskih sastanaka, informacije i upoznavanje sa ustrojstvom rada vrtića tj. provođenjem godišnjeg plana i programa te odgojno obrazovnim radom.
* Uključivanjem roditelja u zajedničke akcije, druženja, proslave.
* **U odnosu na odgojitelje:**
* Omogućiti timski rad i pozitivnu radnu atmosferu.
* Doprinositi stručnoj kompetenciji odgojitelja usmjerenoj na unapređivanje odgojno-obrazovne prakse.
* Osigurati kvalitetne i raznovrsne oblike stručnog usavršavanja odgojitelja kroz odgojiteljska vijeća, stručne aktive, seminare, savjetovanja, stručna predavanja, radionice, rasprave.
* Primjerom pokazati važnost stručnog usavršavanja, dodatnog obrazovanja svakog pojedinca, te pružiti što više prilika odgojiteljima za napredak

* **U odnosu na društvo:**
* Osigurati suradnju sa svim čimbenicima, vanjskim ustanovama važnim za razvoj i unapređenje predškolskog odgoja u našem okruženju,
* Traženje materijalne i stručne pomoći nadležnih institucija
* Sudjelovanje u radu upravnih vijeća, upućivanje istih o radu i problemima predškolske ustanove .
* Suradnja prema potrebi i pozivu sa:
* Gradonačelnicom i Gradskim vijećem.
* Načelnikom i Općinskim vijećem
* Upravnim vijećem.
* Nadležnim inspekcijskim službama.
* S Ministarstvom znanosti obrazovanja i sporta.
* Agencijom za odgoj i obrazovanje.
* Filozofskim fakultetom Split
* Hrvatskim zavodom za zapošljavanje .
* Hrvatskim zavodom za mirovinsko osiguranje.
* Hrvatskim zavodom za zdravstveno osiguranje.
* OŠ ˝Supetar˝
* SŠ ˝Brač˝
* Knjižnicom ˝Supetar˝
* Komunalnim društvom ˝Grad˝, te ostalim ustanovama u okolini naše ustanove.

**PROGRAMSKE AKTIVNOSTI:**

* Na početku pedagoške godine izraditi Godišnji plan i program rada vrtića, Kurikulum vrtića, te Godišnji plan i program rada ravnatelja, te pratiti njihovu realizaciju.
* Pisanje Ljetopisa Ustanove-tijekom cijele pedagoške godine.
* Izrada Godišnjeg izvještaja o radu (kolovoz/rujan)
* Svakodnevno praćenje odgojno-obrazovnog procesa u svim skupinama, te stvaranje uvjeta za što kvalitetnije provođenje odgojno-obrazovne prakse
* Sudjelovanje u timskom planiranju aktivnosti vezanih za unapređivanje, njege, zaštite, sigurnosti, odgoja i obrazovanja djece.
* Sudjelovanje u pripremi i realizaciji odgojiteljskih vijeća, te pratiti realizaciju donošenih zaključaka u neposrednoj praksi.
* Prisustvovanje stručnim aktivima, seminarima-primjenjivanje donošenih zaključaka u praksi.
* Praćenje stručne literature, zakonske regulative i svih aktualnosti vezanih za predškolski odgoj i šire.
* U dogovoru s predsjednicom Upravnog vijeća pripremanje sjednica Upravnog vijeća, sudjelovanje u njegovom radu i provođenje donesenih oduka i zaključaka.
* Sudjelovati u radu Povjerenstva za upise djece kao i kod prijema novoupisane djece.
* Praćenje provedbe razvojnog plana ustanove - pružati podršku i pomoć u izradi planova i programa rada odgojitelja i stručnog suradnika.
* Organizacija rada u novoj pedagoškoj godini.
* Organizacija obilježavanja važnih datuma u suradnji sa lokalnom zajednicom
* Organizacija obilježavanja Dana vrtića.
* Briga o odgovornom odnosu radnika prema imovini vrtića.
* Koordinirati rad svih skupina i djelatnika.
* Boraviti u podružnicama prema potrebi.
* Savjetodavni rad - sa svim djelatnicima vrtića u cilju pozitivne međusobne komunikacije i razvoja vrtića.
* Savjetovanje i suradnja sa vanjskim stručnjacima i ustanovama.
* Savjetovanje i suradnja s roditeljima.
* Savjetovanje i suradnja s ravnateljima drugih vrtića s područja otoka Brača, ali i šire
* Sklapanje ugovora o radu na određeno i neodređeno radno vrijeme.
* Sklapanje ugovora o pružanju usluga vrtića s roditeljima.
* Skladanje ugovora s dobavljačima .
* Izrada plana korištenja godišnjih odmora, te izdavanje rješenja istom.
* Praćenje primjene zakona i pod zakonskih akata i stručno usavršavanje iz te tematike.
* Vođenje evidencije o radnicima i radnom vremenu radnika.
* Izrada plana razvojnih programa.
* Zastupanje i predstavljanje ustanove prema pozivima i potrebi.
* Zastupanje u javnim medijima - prezentiranje ustanove na kongresima, konferencijama, seminarima, smotrama, priredbama i sl.
* Stručno usavršavanje tijekom cijele godine: (sudjelovati u radu zajedničkih stručnih timova, sudjelovati u radionicama , predavanjima, seminarima, organizirati predavanja, radionice i seminare u vrtiću, usavršavanje prema katalogu AZOO)

1. **PROGRAM RADA STRUČNOG SURADNIKA ZDRAVSTVENE VODITELJICE**

1. PLAN I PROGRAM ZDRAVSTVENE ZAŠTITE, HIGIJENE I PRAVILNE PREHRANE DJECE

Glavna zadaća u odgojno-obrazovnom radu u ovoj pedagoškoj godini provoditi će se prema djeci, odgojiteljima i roditeljima.

1.1. ZADAĆA USMJERENA PREMA ODGAJATELJICAMA:

* Planiranje sanitarno-higijenskog pregleda zaposlenika u skladu sa zakonskim odredbama
* Suradnja u svezi zdravstvenog stanja djeteta,pobola i povreda u skupini kao i kod pojave epidemioloških indikacija
* Planiranje dogovora u svezi zdravstvenog odgoja i rad na zadaćama prema djeci sa poteškoćama u razvoju

1.2. ZADAĆA USMJERENA PREMA DJECI:

* Praćenje i analiza potvrda sistematskih pregleda novoupisane djece
* Praćenje pobola i ozljeda kod djece
* Analiza potvrda o izostancima zbog bolesti iz vrtića
* Zdravstveni odgoj djece – „HIGIJENA RUKU“, „HIGIJENA JELA I PIĆA“, „ZAŠTITA OD SUNCA I UV ZRAČENJA.
* Izrada jelovnika, praćenje primjene i poduzimanja adekvatnih mjera za unapređenje zdrave prehrane
* Izrada dijetalnih jelovnika za djecu s posebnim potrebama, suradnja sa roditeljima kroz mjesečne individualne sastanke
* Praćenje provedbe higijenskih i protuepidemijskih mjera (uvjeta smještaja, uvjeta prehrane, prevencija od zaraznih bolesti, mjere DDD, mjera održavanja i čistoće okoliša

1.3. ZADAĆE USMJERENE PREMA KUHARICI I POMOĆNOM OSOBLJU

* Praćenje i organiziranje sanitarnih pregleda djelatnica
* Suradnja glede stvaranja higijenskih uvjeta na području prehrane
* Suradnja na planiranju prehrane i distribucije te dijetalnim programima

Radni dogovori u cilju zadovoljavanja optimalnih djetetovih potreba i održavanja sanitarno-higijenskog statusa prostorija, predmeta, igračaka i okoliša. Priprema i distribucija jelovnika i suradnja s kuharicom glede programa prehrane.

1.4. ZADAĆE USMJERENE PREMA RODITELJIMA:

U tijeku ove pedagoške godine planira se suradnja s roditeljima – individualno, u manjim skupinama i putem roditeljskih sastanaka prema pojavi zdravstvenih problema u vrtiću i hitnih zdravstvenih potreba djece. Također planiraju se roditeljski sastanci informativnog karaktera u dogovoru s odgojiteljima.

1.5. VOĐENJE SLUŽBENE ZDRAVSTVENE DOKUMENTACIJE

* Zdravstveni kartoni
* Potvrde sistematsko zdravstvenih pregleda novoupisane djece
* Potvrde nakon izostanka zbog bolesti
* Evidencija o zdravstvenom odgoju
* Evidencija o higijenskom-epidemiološkom nadzoru
* Evidencija o sanitarnom nadzoru
* Evidencija epidemioloških indikacija
* Evidencija ozljeda
* Evidencija o tjednim aktivnostima
* Evidencija razgovora s roditeljima, odgojiteljima, pomoćnim osobljem,stručnim službama

1.6. PERMANENTNO STRUČNO OBRAZOVANJE

Stručno obrazovanje planira se provoditi sudjelovanjem u radu stručnih aktiva i radionica DV Mrvica, Ministarstva prosvjete i športa, Ministarstva zdravstva, Udruge stručnih suradnika, Udruge medicinskih sestara. Planira se usavršavanje kroz Proljetnu Pedijatrijsku školu, sudjelovanje na stručnim seminarima i simpozijima, te tečajevima trajne stručne edukacije na državnoj razini stručnih voditelja u vrtićima. Stručno usavršavanje kroz naslove zdravstvene literature.

1. **PROGRAM RADA STRUČNOG SURADNIKA PEDAGOGA**

* **PODRUČJE RADA I ZADAĆE**

**1. U ODNOSU NA DIJETE**

* Obaviti inicijalne intervjue s roditeljima pri upisu djeteta u Dječji vrtić Mrvicu putem kojih dobijemo sliku o djetetovim navikama, ritmu, izmjeni aktivnosti, njegovim interesima, dobrobitima, što koristimo i za kreiranje i osmišljavanje kontekstualnih uvjeta u odgojnim skupinama
* Pratiti proces adaptacije na jaslice/vrtić metodama promatranja i razgovora u svim odgojnim skupinama radi utvrđivanja potencijalnih situacija u kojima je potrebno pružiti stručnu pomoć
* Otkrivati i utvrđivati djetetove razvojne potrebe kod djece s posebnim potrebama
* Prikupiti podatke iz „Upitnika za roditelje“
* Opservirati ponašanje djeteta u odgojnoj skupini
* Analizirati podatke iz medicinske dokumentacije
* Analizirati zapažanja odgojitelja o ponašanju djeteta
* Izvršiti konzultacije s članovima stručno-razvojne službe kroz timski rad
* Pratiti djetetovo ponašanje tijekom njegove interakcije s drugom djecom, odgojiteljima i drugim čimbenicima odgojno-obrazovnog procesa
* Ostvarivati neposredni kontakt s djecom radi obogaćivanja programa
* Sudjelovati u identifikaciji, planiranju , te praćenju rada djece s posebnim potrebama (djece s teškoćama i potencijalno nadarene djece)
* Timski prati, procjenjuje i planira rad s djecom kojoj je potrebna dodatna pomoć
* Podupirati i dogovarati promjene koje omogućavaju zadovoljavanje djetetovih trajnih i aktualnih potreba (na razini pojedinca, odgojne skupine i ustanove)
* Doprinositi ostvarivanju prava djece
* Promovirati pravo djece da slobodno izraze svoje mišljenje o bilo čemu što ih zanima
* Ostvariti neposredan kontakt s djecom radi obogaćivanja i unapređivanja programa
* Ohrabrivati djecu da jedni drugima daju komentare i da jedni druge pitaju za komentare
* Planiranje, organiziranje i sudjelovanje u realizaciji obogaćivanja redovnog programa, programa predškole, te rada s potencijalno nadarenom djecom
* Sudjelovanje u planiranju i nabavi potrošnog materijala, didaktike, slikovnica, radnih listova, stručne literature i periodike i drugih sredstava za rad
* Praćenje i procjenjivanje, te poticanje djece pred polazak u osnovnu školu na rad u svezi njihove što bolje pripreme kroz razvijanje različitih kompetencija

**2. U ODNOSU NA ODGOJITELJE**

* Sudjeluje s odgojiteljima na unapređivanju cjelokupnog odgojno-obrazovnog rada
* Surađuje s odgojiteljima u kreiranju i unapređivanju primjerenog i poticajnog okruženja u svrhu stimulativne okoline za dijete
* Zajedno s odgojiteljima osmišljava i pretvara pojedine unutarnje i vanjske prostore vrtića u mjesta pogodna za razvoj i učenje
* Pomaže odgojiteljima da prepoznaju i procjene djetetove potrebe
* Surađuje s odgojiteljima u kreiranju vremenskog, materijalnog i prostornog konteksta za povoljan djetetov razvoj i optimalno zadovoljavanje njegovih potreba
* Daje prijedloge i pomaže pri realizaciji istih u svezi realizacije programa u različitim vrtićkim prostorima, kao i izvan njih
* Pomaže u planiranju odgojno-obrazovnog rada na razini odgojno-obrazovnih skupina i ustanove – potiče profesionalni razvoj odgojitelja kroz promicanje refleksivne i samorefleksivne prakse
* Na stručnim skupovima propituje strategije poučavanja, kurikulum, različite sadržaje i materijale s ciljem unapređivanja rada
* Propituje određene postupke, te kakav učinak imaju na osnaživanje djece, te u skladu s tim zajednički vrše prilagodbe
* Zajedno s odgojiteljima radi na proaktivnom mijenjanju društvene situacije s ciljem što boljeg zadovoljavanja interesa djeteta, a sve u svrhu njegove dobrobiti
* Zajednički s odgojiteljima planira aktivnosti koje će djeci osigurati što više pozitivnih iskustava u obitelji i zajednici
* Pomaže odgojiteljima u opservaciji i praćenju (prepoznavanju i procjeni djetetovih potreba; izradba instrumentarija za praćenje
* Ostvaruje suradnju s odgojiteljima u utvrđivanju i praćenju razvojnog statusa djece s posebnim potrebama
* Osmišljava oblike i sadržaje stručnog usavršavanja odgojitelja
* Pomaže pri prikupljanju podataka dobivenim neposrednim promatranjem djeteta, te podataka dobivenim od roditelja
* Promišlja i zalaže se za promjene u odgojno-obrazovnom sustavu s ciljem poticanja dječje kreativnosti i preuzimanje rizika
* Dijeli s odgojiteljima i drugim kolegicama svoja iskustva. Inicira rasprave na razini vrtića i šire
* Sudjeluje u evaluaciji vrtićke prakse, propituje mehanizme i procedure za procjenu kvalitete rada vrtića i predlaže ciljeve i aktivnosti za unapređenje kvalitete rada vrtića
* Radi na osmišljavanju i stjecanju vještina timskog rada, jačanju stručnih kompetencija i osvješćivanju nužnosti stalnog unapređivanja razine vlastite odgojne prakse
* Sudjeluje u organizaciji i realizaciji studentske prakse
* Prati i pruža stručnu pomoć odgojiteljima pripravnicima
* Potiče odgojitelje na što raznovrsniju i svrsishodniju suradnju s roditeljima
* Valorizira rad odgojitelja i daje izvješća
* Zajedno s odgojiteljima radi na proaktivnom mijenjanju društvene situacije s ciljem što boljeg zadovoljavanja interesa djeteta i njihove dobrobiti

**3. U ODNOSU NA RODITELJE**

* Provodi inicijalne razgovore prilikom upisa djece u ustanovu
* Informira roditelje o obilježjima institucionalnog odgoja i obrazovanja predškolske djece, te posebnostima vrtića
* Pruža pomoć u prevladavanju adaptacijskih problema i uključivanja djece u odgojno-obrazovni proces
* Potiče partnerstvo s roditeljima na razini ustanove
* Identificira prepreke u uspostavljanju partnerstva između vrtića i obitelji, te traga za alternativnim načinima njihovog uključivanja u život vrtića
* Uspostavlja kvalitetnu komunikaciju s roditeljima putem različitih vidova
* Planira i provodi tematske roditeljske sastanke i edukativne radionice
* Organizira edukaciju roditelja radi informiranja o rezultatima najnovijih istraživanja i znanstvenim spoznajama
* Potiče roditelje da sudjeluju na sastancima, aktivnostima, udrugama koje se bave aktualnim, a osobito zabrinjavajućim društvenim pojavama u svezi odgoja djece
* Sudjeluje u planiranju i realizaciji druženja s roditeljima
* Promovira i olakšava odvijanje obostrano korisne komunikacije među obiteljima, službama, poslovnim subjektima i drugim društvenim resursima koji mogu pospješiti dječji razvoj
* Pomaže roditeljima razumjeti razvoj i način „učenja“ svog djeteta
* Informira i pruža pomoć roditeljima u realizaciji programa predškole, kao i u provedbi rada s djecom s posebnim potrebama

**4. U ODNOSU NA DRUŠTVENE ČIMBENIKE**

* Povezivanje s društvenim čimbenicima iz neposrednog vrtićkog okruženja u svrhu obogaćivanja postojećeg programa (različite udruge, ustanove)
* Surađuje s različitim društvenim organizacijama (socijalnim, kulturnim, religijskim…) kako bi odgoj i obrazovanje postao fokus društvenog interesa
* Surađuje s drugim dječjim vrtićima na otoku i šire, izmjenjuje iskustva s ciljem poboljšanja cjelokupnog rada
* Surađuje s školskim suradnicima u različitim prigodama – osobito s Osnovnom školom Supetar (manifestacije, testiranja djece, upisi djece, prijenos informacija o djeci…)
* Suradnja s ciljem usavršavanja odgojitelja i stručnih suradnika (npr. Agencija za odgoj i obrazovanje)
* Upoznavanje i informiranje društvenih čimbenika o svim važnijim događanjima u ustanovi (u okviru pedagoškog rada)
* Suradnja s: Upravnim odjelom za predškolski odgoj, Centrom za socijalnu skrb „Brač“, Srednjom školom „Brač“, Udrugom „Brački pupoljci“, Karnevalskom udrugom „Monade“, te drugim ustanovama i udrugama u našem okruženju
* zajedno s odgojiteljima događaje u obitelji i lokalnoj zajednici koristiti kao poticaje za nove spoznaje i aktivnosti

5. **U ODNOSU NA RAVNATELJICU I STRUČNI TIM**

* Suradnja pri izradbi Godišnjeg plana, Izvješća, Plana stručnog usavršavanja odgojno-obrazovnih djelatnika – timsko planiranje bitnih zadaća i projekata vrtića
* Zajedničko osmišljavanje različitih aktivnosti vrtića i okruženja s kulturnim i stručnim sadržajima
* Iniciranje i organiziranje stručnih rasprava na nivou vrtića
* Svoja iskustva sa samoevaluacijom, davati i primati povratne informacije i širiti ih kako bi ukazali na dobre strane svojih iskustava
* Zajednički sudjelovati u evaluaciji vrtićke prakse, propitivati mehanizme i procedure za procjenu kvalitete rada vrtića
* Zajedničko organiziranje sastanaka, aktiva s ciljem unapređivanja rada u vrtiću
* Zajedničko praćenje odgojitelja pripravnika; uvid u njihov rad (četiri pripravnice ove radne godine)
* Planiranje i nabava sredstava za rad, didaktike, stručne literature
* Suradnja i zauzimanje zajedničkih stavova sa stručnim timom u domeni rada s djecom s posebnim potrebama
* Suradnja pri primjeni pedagoškog standarda, praćenja napredovanja djece, roditelja i ostalih čimbenika, inkluzije djece s posebnim potrebama, te usavršavanja djelatnika ustanove

6. **U ODNOSU NA OSTALE DJELATNIKE**

* Zajedno sa svim djelatnicima vrtića raditi na pravovremenom izvršavanju zadaća vezanih za dobrobiti djece, te uspješne komunikacije s djecom i roditeljima
* Sudjelovanje u rješavanju problemskih situacija
* Uvažavati i osnaživati kompetentnost svakog pojedinog djelatnika kako bi ozračje u ustanovi podigli na što višu razinu.
* Dati svoj doprinos u otežanim (promijenjenim) organizacijskim uvjetima rada
* Vođenje blagajničkih poslova
* Obavljati i ostale poslove po potrebi ili po nalogu ravnateljice.